Татяна Бек
Ето ме
от глава до пети…

Превод от руски: Светлозар Жеков, 2007

chitanka.info

Ето ме — от глава до пети, —

сякаш че съм старица проклета!

Като риба на сухо — тупти

и се блъска, и стене сърцето.

Нищо… Ще преживея вестта.

Улицата мирише на гара.

Бира, куфари и суета,

и машината — цялата в пара.

Пак не казвам аз всичко — нали?

Твоя град в картата ще изтрия!

О, до зимата ще отболи…

Но през март болката ще надвие.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.